Blaze7451/Wiki-th-20250601 huggingface dataset:
บทสดุดี

บทสดุดี (Panegyric) คือ 	สุนทรพจน์อย่างเป็นทางการ หรือต่อมาหมายถึงบทเขียนที่ใช้ในการกล่าวสรรเสริญบุคคลหรือปรัชญาความคิด และเป็นงานที่เป็นที่ทำการศึกษากันมากที่ไม่ใช่บทยกย่อง (eulogy) และมิใช่งานเขียนที่มีจุดประสงค์ในการวิพากษ์ 
“Panegyric” มาจากภาษากรีก “πανηγυρικός” ที่แปลว่า “สุนทรพจน์ที่เหมาะกับที่ประชุมใหญ่” (ศาสนชุมนุมของกรีก (Panegyris)) ในเอเธนส์สุนทรพจน์ดังกล่าวมักจะกล่าวเนื่องในโอกาสที่มีเทศกาลหรือการกีฬาระดับชาติ โดยมีวัตถุประสงค์ในการปลุกเร้าใจพลเมืองให้เห็นดีเห็นงามไปกับการกระทำอันเป็นวีรบุรุษของบรรพบุรุษ
บทสดุดีที่มีชื่อเสียงที่สุดก็ได้แก่บทสดุดี “Olympiacus” โดย จอร์จิอัส,  “Olympiacus” โดย ลิเซียส และ “Panegyricus” และ “Panathenaicus” โดยอิโซคราทีส แต่ไม่ได้กล่าวจริง การกล่าวสดุดีเนื่องในโอกาสงานศพเช่นสุนทรพจน์ที่เขียนโดยนักประวัติศาสตร์ชาวกรีกธูซิดิดีสที่กล่าวโดยเพรีคลีสก็อยู่ในประเภทที่เรียกว่า “บทสดุดี”
ในสมัยโรมันโบราณบทสดุดีจำกัดใช้ในการสรรเสริญผู้ยังมีชีวิตอยู่เท่านั้น และใช้ “บทสรรเสริญผู้ตาย” (funeral oration) สำหรับผู้เสียชีวิตไปแล้วเท่านั้น ตัวอย่างของบทสดุดีที่มีชื่อเสียงในภาษาลาตินก็ได้แก่บทสดุดีที่กล่าวโดยพลินิผู้เยาว์ในวุฒิสภาโรมันเนื่องในโอกาสที่ได้รับตำแหน่งเป็นกงสุล ที่มีเนื้อหาบางส่วนพาดพิงไปถึงบทยกย่องจักรพรรดิทราจัน
เมื่อมาถึงปลายคริสต์ศตวรรษที่ 3 และระหว่างคริสต์ศตวรรษที่ 4 ในสมัยของจักรพรรดิไดโอคลีเชียนก็เกิดมีประเพณีการสรรเสริญคุณสมบัติของความเป็นมหาวีรบุรุษของพระจักรพรรดิที่กำลังทรงราชย์อยู่ในงานเทศกาลทางวรรณกรรม ในปี ค.ศ. 336 ยูซีเบียสแห่งเซซาเรียให้บทสดุดีเนื่องในพระราชวโรกาสที่จักรพรรดิคอนสแตนตินที่ 1 ทรงราชย์ครบรอบ 30 ปี ซึ่งเป็นการสรรเสริญความมั่นศรัทธาทางศาสนาของพระองค์แทนที่จะเป็นการสรรเสริญในพระราชกรณียกิจที่ทรงประสบความสำเร็จในทางโลกที่ได้ทรงทำมาตามประเพณีการกล่าวสดุดีที่ทำกันมา
บทสดุดีที่ให้อย่างมีอรรถรส, ประสิทธิภาพ และ มีปฏิภาณเป็นเครื่องมือสำหรับผู้ยังมีอายุไม่มากนักผู้มีการศึกษาแต่ขาดประสบการณ์ในการดึงดูดความสนใจที่ต้องการในบรรยากาศของการแข่งขัน เมื่อกวีคลอเดียนเดินทางจากอเล็กซานเดรียมายังโรมก่อนปี ค.ศ. 395 ก็มาสร้างชื่อเสียงโดยการให้บทสดุดี และในที่สุดก็ได้เป็นกวีประจำสำนักของสติลิโค
คาสซิโอโดรัสข้าราชสำนักในพระเจ้าธีโอดอริคมหาราชทิ้งงานเขียนบทสดุดีเอาไว้ -- “Laudes” นักชีวประวัติของคาสซิโอโดรัส โอดอนเนลล์บรรยายว่าเป็น “งานที่เป็นที่ทราบกันเป็นสุนทรพจน์ที่มีเนื้อหาสรรเสริญอันเกินเลย; วัตถุประสงค์ของการเขียน (ซึ่งก็คงมีความสำคัญต่อการตัดสินคุณค่า) ก็เพื่อให้เห็นว่าการกล่าวสรรเสริญอันเกินเลยจะทำได้มากเท่าใดโดยไม่เกินขอบเขตของมารยาทและการจำกัดของสังคม”
โคลงสดุดีคาสิดา (Qasida) คือโคลงสดุดีในภาษาอาหรับ, ภาษาเปอร์เซีย, ภาษาตุรกี และ ภาษาอูรดู

**อ้างอิง**

**ดูเพิ่ม **
 วาทศาสตร์

**แหล่งข้อมูลอื่น**
 James J. O'Donnell, Cassiodorus (Berkeley: University of California Press, 1979). 
หมวดหมู่:วาทศาสตร์
หมวดหมู่:วาทศาสตร์

หมวดหมู่:มนุษยศาสตร์
หมวดหมู่:ภาษาศาสตร์
หมวดหมู่:Narratology
หมวดหมู่:Debating
หมวดหมู่:การคิดวิเคราะห์
หมวดหมู่:การสื่อสารศึกษา
ยูฟรอซินี (เทพปกรณัม)

ไฟล์:Canova-Three Graces 0 degree view.jpg|right|thumb|220px|"ไตรเทพี" โดย อันโตนิโอ คาโนวา
ยูฟรอซินี (Euphrosyne; Εὐφροσύνη) เป็นเทพีองค์หนึ่งในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพียูฟรอซินีเป็นธิดาของซูสและยูรีโนเม (Eurynome)  และเป็นเทพีแห่งความสง่าและความงาม และความร่าเริง 
เทพียูฟรอซินีปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

**อ้างอิง**
หมวดหมู่:เทพเจ้ากรีก
สงบ สวนสิริ

สงบ สวนสิริ (20 พฤศจิกายน พ.ศ. 2452 - 19 กรกฎาคม พ.ศ. 2513) เกิดที่ตรอกเยื้องตลาดท่าข้าม อำเภอเมือง จังหวัดสมุทรปราการ เป็นชาวปากน้ำ รุ่นเดียวกับกลุ่มนักเขียนที่มีชื่อเสียงได้แก่ขุนสุนทรภาษิต, สังข์ พัธโนทัย, น. ณ ปากน้ำ และเสนีย์ เสาวพงศ์
เมื่อสงบ สวนสิริ อายุได้ 5 ขวบ บิดาและมารดาเสียชีวิตทั้งหมด ต้องอาศัยอยู่กับย่ามาโดยตลอด เข้าศึกษาที่โรงเรียนมัธยมวัดกลาง จังหวัดสมุทรปราการ จากนั้นเข้าศึกษาต่อโรงเรีนสวนกุหลาบวิทยาลัย จนจบชั้นมัธยมศึกษาปีที่ 5 เมื่อ พ.ศ. 2467
สงบ สวนสิริสมัครเข้าเป็นครั้งแรกที่โรงเรียนมัธยมวัดสุวรรณคีรี ในคลองบางกอกน้อย เมื่อ 1 มิถุนายน พ.ศ. 2468 และดำรงอาชีพครูนานถึง 21 ปี จากนั้นย้ายไปอยู่โรงเรียนมัธยมอมรินทราราม และมัธยมทวีธาภิเศก สุดท้ายลาออกจากราชการ เมื่อ พ.ศ. 2489 และหันมาประกอบอาชีพการประพันธ์อย่างเต็มตัว
ผลงานของสงบ สวนสิริ เป็นที่รู้จักกันดี ด้วยนามปากกา "สันตสิริ" โดยเฉพาะผลงานแปลนวนิยายของเพิร์ล เอส. บั๊ก (Pearl S. Buck)  เช่น ทรัพย์ในดิน (Good Earth), เมียหลวง (The First Wife) ฯลฯ นอกจากนี้ยังมีผลงานด้านการเรียบเรียงประวัติบุคคลสำคัญ ตำรา และพจนานุกรามภาษาอังกฤษ

**อ้างอิง**
 เพิร์ล เอส. บั๊ก. ทรัพย์ในดิน (The Good Earth) . กรุงเทพฯ : ดอกหญ้า, 2545. หน้า 427-438.
หมวดหมู่:บุคคลจากอำเภอเมืองสมุทรปราการ
หมวดหมู่:นักเขียนชาวไทย
หมวดหมู่:บุคคลจากโรงเรียนทวีธาภิเศก
2513
ทาไลอา

ไฟล์:Thalia by Jean-Marc Nattier.jpg|right|thumb|220px|"เทพีทาไลอา" โดยฌ็อง-มาร์ก นาตีเย
ทาไลอา (Thalia; Θάλεια) เป็นเทพีองค์หนึ่งในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพีทาไลอาเป็นธิดาของซูสและยูรีโนมี (Eurynome) และเป็นเทพีแห่งแรงบันดาลใจของเรื่องชวนหัวและกวีนิพนธ์เชิงอุดมคตินิยม "Θάλεια" แผลงมาจากภาษากรีก "θάλλειν" ที่แปลว่าบาน
เทพีทาไลอาปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

**อ้างอิง**
หมวดหมู่:เทพเจ้ากรีก
อะกลีอา

ประติมากรรม "ไตรเทพี" ค.ศ. 1825
อะกลีอา (Aglaea) หรือ อะไกลอา (Aglaïa; Ἀγλαΐα) เป็นเทพีองค์เล็กที่สุดในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพีอะกลีอาเป็นธิดาของซูสและยูริโนมี (Eurynome)  
เทพีอะกลีอาปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

**อ้างอิง**
หมวดหมู่:เทพเจ้ากรีก
เทศกาลโต๊ะจีนลิง

เทศกาลโต๊ะจีนลิง เป็นเทศกาลงานประเพณีสำคัญที่จัดขึ้นทุกปีในจังหวัดลพบุรี ใน พ.ศ. 2550 มีการนำผลไม้และผักให้กับประชากรลิงแสมท้องถิ่น 2,000 ตัว  
หนังสือพิมพ์การ์เดียนจัดให้เทศกาลนี้เป็นหนึ่งในเทศกาลที่แปลกที่สุดร่วมกับเทศกาลกระโดดข้ามเด็กทารกของสเปน และมีผู้ถ่ายภาพลิงพยายามเอาผักและผลไม้สดที่แช่ในก้อนน้ำแข็งในเทศกาลโต๊ะจีนลิงที่พระปรางค์สามยอดในจังหวัดลพบุรี

**รายละเอียด**
การจัดงานเลี้ยงโต๊ะจีนลิงของจังหวัดลพบุรี เริ่มขึ้นครั้งแรกตั้งแต่ปี 2532 สร้างชื่อเสียงให้กับจังหวัดลพบุรีจนโด่งดังไปทั่วโลก และถูกจัดเข้าปฏิทินงานประจำปีของจังหวัด  งานดังกล่าวเริ่มขึ้นจากการลงแรงกายแรงความความคิดของอาทิตย์ ทวีคูณ เสนอต่อ นายยงยุทธ กิจวัฒนานุสนธิ์ ประธานบริษัท ลพบุรีอินน์กรุ๊ป และดำเนินการต่อเนื่องจนกระทั่งปัจจุบันขึ้นสู่ปีที่  14 ลิงบริเวณศาลพระกาฬ พระปรางค์สามยอด จะแยกพวกกันกับลิงบริเวณตึก สภาพของ ลิงศาลพระกาฬ ค่อนข้างได้รับการเลี้ยงดูอย่างอิ่มหมีพีมัน เนื่องจากมีผู้คนที่มากราบไหว้สักการะศาลฯ เลี้ยงดู ขณะที่ลิงพระปรางค์สามยอด และลิงตึกที่มีอยู่ประมาณ 3,000 ตัว มีความเป็นอยู่ที่ลำบาก บางมื้อก็กินไม่อิ่ม
ในการจัดงานเทศกาลในครั้งนี้ก็เพื่อให้ลิงซึ่งอาศัยอยู่บริเวณ ศาลพระกาฬ พระปรางค์สามยอด และตามตึกได้กินอิ่มอย่างเป็นทางการปีละครั้ง หลังจากที่มนุษย์เข้ามาสร้างเมืองจนลิงเจ้าถิ่นต้องกลายเป็นเพียงผู้อาศัยไป ทั้งนี้ สำหรับเทศกาลโต๊ะจีนลิง จัดขึ้นเป็นประจำทุกปี เพื่อเลี้ยงบรรดาลิงที่มาอาศัยอยู่ในบริเวณศาลพระกาฬ ซึ่งชาวบ้านเชื่อว่า เป็นศิษย์ของเจ้าพ่อพระกาฬ สิ่งศักดิ์สิทธิ์ของจังหวัด บรรดาลิงเหล่านี้ จึงได้รับความช่วยเหลือให้อาหารจากชาวบ้านเป็นอย่างดีเรื่อยมา และเทศกาลโต๊ะจีนลิงนี้ ยังเป็นอีกหนึ่งในมาตรการส่งเสริมการท่องเที่ยวที่ส่วนราชการ และพ่อค้าประชาชน ร่วมกันจัดขึ้นเพื่อหวังดึงดูดนักท่องเที่ยวทั้งชาวไทยและชาวต่างชาติให้เดินทางมาเยี่ยมชม ความน่ารักของลิงและคนที่อยู่ร่วมกันมายาวนานโดยเฉพาะชาวต่างชาติที่ให้ความสนใจเป็นอย่างมาก เพราะว่าเป็นเทศกาลที่แปลกเทศกาลหนึ่งที่หาชมได้ยาก และสื่อชั้นนำของต่างชาติยังนำไปเผยแพร่ต่อสายตาชาวโลกจนเป็นที่รู้จักไปทั่วโลกอยู่ในขณะนี้
งานเลี้ยงโต๊ะจีนลิง จัดขึ้นทุกวันอาทิตย์สัปดาห์สุดท้ายของเดือนพฤศจิกายน ณ บริเวณศาลพระกาฬ  และพระปรางค์สามยอด มีฝูงลิงอาศัยอยู่เป็นจำนวนมาก เป็นที่สนใจสำหรับนักท่องเที่ยว บรรดานักท่องเที่ยวที่มานมัสการเจ้าพ่อพระกาฬ มักจะนำอาหารและผลไม้มาเลี้ยงลิง ทำให้ลิงมีความเชื่องและคุ้นเคยกับนักท่องเที่ยวมากขึ้น ในงานมีกิจกรรมต่าง ๆ มากมาย

**ดูเพิ่ม**
 รายชื่อสถานที่ท่องเที่ยวในจังหวัดลพบุรี

**อ้างอิง**

**แหล่งข้อมูลอื่น**
โต๊ะจีนลิง
โต๊ะจีนลิง
หมวดหมู่:การท่องเที่ยวในจังหวัดลพบุรี
หมวดหมู่:เหตุการณ์ในเดือนพฤศจิกายน
หมวดหมู่:วันสำคัญในเดือนพฤศจิกายน
วอร์เรน เบต์ตี

วอร์เรน เบต์ตี (Warren Beatty) เกิดเมื่อวันที่ 30 มีนาคม พ.ศ. 2480 เป็นนักแสดงชาวอเมริกัน โปรดิวเซอร์ นักเขียนบทและผู้กำกับภาพยนตร์

**อ้างอิง**
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลจากริชมอนด์ (รัฐเวอร์จิเนีย)
หมวดหมู่:ผู้กำกับภาพยนตร์ยอดเยี่ยม รางวัลออสการ์
เฟรดริก มาร์ช

เฟรดริก มาร์ช (Fredric March) (31 สิงหาคม ค.ศ. 1897 - 14 เมษายน ค.ศ. 1975) เป็นนักแสดงละครเวทีและภาพยนตร์ชาวอเมริกัน เขาได้รับรางวัลออสการ์ สาขานักแสดงนำชายยอดเยี่ยม 2 ครั้ง โดยครั้งแรกในรับรางวัลในปี 1932 จากการแสดงในภาพยนตร์เรื่อง Dr. Jekyll and Mr. Hyde และครั้งที่ 2 ในปี 1946 จากภาพยนตร์เรื่อง The Best Years of Our Lives

**อ้างอิง**
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐวิสคอนซิน
กรมยุทธโยธาทหารบก

กรมยุทธโยธาทหารบก สังกัดกองทัพบกก่อตั้งขึ้นเมื่อวันที่ 1 กันยายน พ.ศ. 2447 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยพระราชทานนามหน่วยว่า "กรมยุทธโยธา" มีพันเอกพระยาสโมสรสรรพการ (ทัด ศิริสัมพันธ์) เป็นเจ้ากรมคนแรกซึ่งภายหลังได้มีการแปรสภาพ วิวัฒนาการจนถึงปัจจุบันรวม 119 ปี และมี วันที่ 1 กันยายนของทุกปี เป็นวันครบรอบวันสถาปนาหน่วย ปัจจุบัน (1 ตุลาคม 2567) เจ้ากรมยุทธโยธาทหารบก ได้แก่ พลตรี ภาสกร สนิท รองเจ้ากรมได้แก่ พันเอก ปรัชญา อาจิตปุญโญ และ พันเอก รุจโรจ วัยวุฒิ 

**ภารกิจ**
กรมยุทธโยธาทหารบก มีภารกิจเกี่ยวกับ การก่อสร้าง ซ่อมแซม อาคาร สิ่งปลูกสร้าง และสาธารณูปโภค งานอสังหาริมทรัพย์ และการส่งกำลังบำรุงสิ่งอุปกรณ์สายยุทธโยธา มีส่วนราชการเพื่อรองรับงานตามภารกิจ จำนวน 8 กอง 2 แผนก 

**การจัดหน่วย**
 กองแผนและโครงการ- กองแบบแผน- กองซ่อมสิ่งปลูกสร้างและสาธารณูปโภค- กองควบคุมการก่อสร้าง- กองที่ดิน- กองสนับสนุนสิ่งอุปกรณ์สายยุทธโยธา- กองจัดหา- กองบริการ- แผนกการเงิน- แผนกธุรการ
หมวดหมู่:หน่วยงานในสังกัดกองทัพบกไทย

**อ้างอิง ==
การผสานความเชื่อ

ไฟล์:Pluto Serapis and Persephone Isis Heraklion museum.jpg|thumb|upright=1.3|เทพเจ้า เพอร์เซฟะนี-ไอซิส และ พลูโต-เซราปิส, เป็นตัวอย่างการผสานความเชื่อของกรีก-อียิปต์
การผสานความเชื่อ (syncretism) คือความพยายามที่จะผสานความคิดหรือปรัชญาที่ต่างกันหรือตรงกันข้ามกันเข้าด้วยกัน โดยการนำตระกูลความคิดต่าง ๆ มาผสมผสานให้กลืนกันกันตามแนวปรัชญาใหม่ ที่อาจจะทำได้จากการดึงแนวเทียบของปรัชญาดั้งเดิม ธรรมเนียม และโดยเฉพาะจากเทววิทยาและปรัมปราวิทยาของศาสนาต่าง ๆ มาผสานกัน ในการสร้างพื้นฐานของความเป็นเอกทัศน์ของความคิดต่าง ๆ ดังว่าที่สามารถทำให้สร้างความเข้าใจได้จากมุมมองร่วมกัน (inclusive approach) ได้
การผสานความเชื่อมักจะใช้ในการเขียนวรรณกรรม, คีตกรรม, ศิลปะแสดงลักษณ์ และการแสดงออกทางวัฒนธรรม (เปรียบเทียบกับคตินิยมสรรผสาน) นอกจากนั้นการผสานความเชื่อก็ยังปรากฏในงานสถาปัตยกรรมหรือทางด้านการเมืองที่เรียกว่า “การเมืองเชิงผสาน” (Syncretic Politics) แต่ความหมายหลังจะมีความหมายแตกต่างออกไปบ้าง
การผสานความเชื่อป็นคำที่นิยมใช้ในความคิดที่เกี่ยวกับศาสนาเมื่อกล่าวถึงการผสานความเชื่อของปรัชญาศาสนาต่าง ๆ ขึ้นเป็นปรัชญาใหม่ หรือ ผสานเข้าเป็นธรรมเนียมศาสนาของความเชื่อจากธรรมเนียมที่เดิมแล้วไม่มีความเกี่ยวข้องกันแต่อย่างใด การประสานนี้อาจจะเกิดจากสาเหตุหลายประการ และสิ่งหลังอาจจะเกิดขึ้นในบริเวณที่มีประเพณีของศาสนาหลายศาสนาอยู่ด้วยกันและต่างก็มีบทบาทสำคัญในสังคม หรือในกรณีที่วัฒนธรรมถูกพิชิตและผู้พิชิตนำความเชื่อของศาสนาที่ต่างออกไปเข้ามาในสังคม แต่ไม่สามารถที่จะกำจัดความเชื่อหรือประเพณีการปฏิบัติดั้งเดิมของบริเวณที่พิชิตได้

**อ้างอิง**

**ดูเพิ่ม**
 เทววิทยา- คตินิยมสรรผสาน
หมวดหมู่:ภาษาศาสตร์
หมวดหมู่:เทววิทยา
หมวดหมู่:ปรัชญา
คตินิยมสรรผสาน

ไฟล์:Palais Garnier.jpg|thumb|260px |โรงอุปรากรการ์นิเยร์ในกรุงปารีสเป็นตัวอย่างสิ่งก่อสร้างลักษณะที่ใช้คตินิยมสรรผสาน
คตินิยมสรรผสาน (Eclecticism) คือแนวการสร้างสรรค์ที่มิได้ยึดมั่นถือมั่นในปรัชญาใดปรัชญาหนึ่งอย่างแน่วแน่ แต่จะดึงจากทฤษฎี, ลักษณะ หรือ ความคิดต่าง ๆ เพื่อสร้างความเข้าใจในหัวเรื่อง หรือใช้ทฤษฎีต่าง ๆ ในบางกรณี
บางครั้งรูปงานที่ออกมาก็จะดูขาดความสง่างามหรือขาดความเรียบง่าย และบางครั้งก็ได้รับการวิจารณ์ว่าขาดความสอดคล้องกันทางด้านความคิด แต่กระนั้นคตินิยมสรรผสานก็เป็นปรัชญาที่นิยมใช้กันในการศึกษาสาขาวิชาต่าง ๆ เช่น นักจิตวิทยายอมรับพฤติกรรมด้านต่าง ๆ แต่มิได้พยายามใช้ทฤษฎีนี้ในการให้คำอธิบายพฤติกรรมทุกด้านของมนุษย์เป็นต้น

**ที่มา**
คตินิยมสรรผสานบันทึกเป็นครั้งแรกว่าใช้กันโดยนักปรัชญาโบราณที่ไม่อ้างตนว่ายึดอยู่กับปรัชญาความคิดใดความคิดหนึ่งแต่จะเลือกจากแนวคิดของปรัชญาต่างที่มีอยู่ที่มีเหตุผลและเหมาะกับตนเอง จากแนวความคิดนี้นักปรัชญาก็สร้างระบบปรัชญาของตนเองขึ้นใหม่
คำว่า “Eclecticism” แผลงมาจากภาษากรีกโบราณว่า “eklektikos” ที่แปลว่า เลือกสิ่งที่ดีที่สุด นักปรัชญาผู้มีชื่อเสียงที่รู้จักกันว่าเป็นนักปรัชญาสรรผสานของปรัชญากรีกก็ได้แก่เซโนแห่งซิเทียมผู้ริเริ่มลัทธิสโตอิก, พาเนเชียส และ โพซิโดเนียส และ คาร์เนดีส และ ฟิโลแห่งลาริสสาผู้ริเริ่มสถาบันเพลโตที่สาม ในบรรดานักปรัชญาโรมันก็ได้แก่กิแกโรผู้ที่ถือว่าเป็นนักปรัชญาสรรผสานแท้ผู้รวมสำนักศึกษาเพริพาเททิก, สโตอิกและ สถาบันเพลโตใหม่เข้าด้วยกัน นอกจากนั้นก็ยังมีมาร์คัส เทเรนเทียส วาร์โร และ แซแนกาผู้ลูก

**อ้างอิง**

**ดูเพิ่ม**
 ประสานทัศน์- ศิลปะสรรผสาน- ดนตรีสรรผสาน- สถาปัตยกรรมสรรผสาน

**แหล่งข้อมูลอื่น**
หมวดหมู่:ปรัชญา
ซูเปอร์ฮิต

ซูเปอร์ฮิต เป็นโปรเจ็กท์พิเศษของนิธิทัศน์ โปรโมชั่น โดยเป็นการนำศิลปินนักร้องในสังกัดมาขับร้องเพลงลูกทุ่งที่เคยได้รับความนิยมมาก่อน ด้วยรูปแบบดนตรีที่ทันสมัยและสนุกสนานยิ่งขึ้นกว่าเดิม เข้าถึงผู้ฟังทุกกลุ่มเป้าหมาย โดยใช้เครื่องดนตรีบันทึกเสียง เช่น ดรัมแมชชีน กีตาร์ คีย์บอร์ด และเครื่องเป่าบางชิ้น

**ซูเปอร์ฮิตครั้งแรก**
นิธิทัศน์ออกวางตลาดอัลบั้ม "ซูเปอร์ฮิต" ครั้งแรกในปี พ.ศ. 2533 โดยศิลปินรายแรกคือ ดอน สอนระเบียบ ตามด้วย พรพิมล ธรรมสาร, ยุรนันท์ ภมรมนตรี และ สเตทเอ็กซ์เพรส โดยใช้ชื่อศิลปินตามด้วยคำว่าซูเปอร์ฮิตเป็นชื่ออัลบั้ม จากนั้นเป็นผลงานในชื่อชุด "เพลงคู่ซูเปอร์ฮิต", "ซูเปอร์ฮิต สเปเชี่ยล", "เมดเล่ย์ซูเปอร์ฮิต" โดยศิลปินนักร้องอีกหลายคน รวมทั้งได้นำนักร้องเพลงลูกทุ่งต้นฉบับมาขับร้องกับดนตรีใหม่ในชื่อชุด "อภิมหาลูกทุ่งซูเปอร์ฮิต"   ส่วนชื่อ "เพลงหวานซูเปอร์คลาสสิก" เริ่มมีขึ้นในอัลบั้มของ โอภาส ทศพร ซึ่งเป็นอัลบั้มที่ประสบความสำเร็จอย่างมาก

**ความสำเร็จ**
แม้จะมีชื่ออัลบั้มที่ต่างกัน แต่ก็ถือว่าผลงานเพลงเก่าทำใหม่ล้วนอยู่ในสกุลซูเปอร์ฮิตแทบทั้งสิ้น และด้วยการใช้เวลาโปรโมทเพลงกว่าสิบชั่วโมงต่อสัปดาห์เพื่อออกอากาศทางช่อง 9 อ.ส.ม.ท. ทำให้ซูเปอร์ฮิตกลายเป็นชื่อเรียกติดปากคนฟังไปโดยปริยายเมื่อนึกถึงค่ายเพลง โดยมีอัลบั้มซูเปอร์ฮิตตามมาอีกนับร้อยชุด ขณะที่ผลงานเพลงสร้างสรรค์ของศิลปินซึ่งเป็นที่ยอมรับในแง่คุณภาพ เช่น ติ๊ก ชิโร่, ไฮดรา ฯลฯ กลับค่อย ๆ ลดลง จนเกิดการล่มสลายของค่ายไปในที่สุด แต่อย่างไรก็ตาม โปรเจ็กท์ "ซูเปอร์ฮิต" ทำให้วงการเพลงลูกทุ่งกลับมาเฟื่องฟูอีกครั้ง ด้วยการบุกเบิกการนำเพลงเก่ามาทำดนตรีในสมัยใหม่

**รายชื่อศิลปินในสกุลซูเปอร์ฮิต**

**นักร้องในสังกัด**
 ดอน สอนระเบียบ- พรพิมล ธรรมสาร (ก้อย)- ยุรนันท์ ภมรมนตรี (แซม)- สเตทเอ็กซ์เพรส- ตวงสิทธิ์ เรียมจินดา (กุ้ง)- ไพจิตร อักษรณรงค์ (จุ๋ง)- กิตติคุณ เชียรสงค์ (กุ้ง)- พิมพ์โพยม เรืองโรจน์ (อิ๋ว)- วสันต์ แต้สกุล (ตี๋) (วงเพื่อน)- วิรุฬ สกุลทรัพย์ไพศาล (ดำ) (ฟอร์เอฟเวอร์)- สุนทร สุจริตฉันท์ (จี๊ด) (รอยัลสไปรท์)- โชคดี พักภู่ (เต๊ะ) (แกรนด์เอ็กซ์)- โอภาส ทศพร (อ๊อด) (เพลงหวานซูเปอร์คลาสสิก)- นิค นิรนาม (หยิบสิบ)- คนด่านเกวียน- ดอกไม้ป่า- ดิ ออริจินอล ทรี- ดิเรก อมาตยกุล (ตู้)

**นักร้องเพลงต้นฉบับ**
 ยอดรัก สลักใจ- ชาย เมืองสิงห์- ไวพจน์ เพชรสุพรรณ- สดใส รุ่งโพธิ์ทอง- ชินกร ไกรลาศ- เพลิน พรหมแดน- รุ่งเพชร แหลมสิงห์- สัญญา พรนารายณ์- ไพรวัลย์ ลูกเพชร- สนธิ สมมาตร- ผ่องศรี วรนุช- เสรี รุ่งสว่าง- ศรชัย เมฆวิเชียร- คัมภีร์ แสงทอง- จีระพันธ์ วีระพงษ์- กังวาลไพร ลูกเพชร

**ผู้เรียบเรียงเสียงประสาน**
 โชคดี พักภู่- ทนงศักดิ์ อาภรณ์ศิริ- พีรสันติ จวบสมัย- เสนีย์ ฉัตรวิชัย- ธนา ลวสุต

**ดูเพิ่ม**
 นิธิทัศน์ โปรโมชั่น

**อ้างอิง**
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2533
เพย์ตัน แมนนิง

เพย์ตัน แมนนิ่ง (Peyton Manning) เกิดเมื่อวันที่ 24 มีนาคม ค.ศ. 1976 เป็นสุดยอด ควอร์เตอร์แบ็ก จากทีม อินเดียนาโพลิส โคลทส์ เขาถูกดราฟท์เข้าลีก เอ็นเอฟแอล เป็นคนแรกเมื่อปี ค.ศ. 1998 โดยถูกทีมโคลทส์ดราฟท์ตัวไปและเขามีน้องชายที่เป็น ควอร์เตอร์แบ็กเหมือนกันคือ อีไลน์ แมนนิง จากทีม นิวยอร์ก ไจแอนตส์
หมวดหมู่:ผู้เล่นอเมริกันฟุตบอล
หมวดหมู่:เอ็นเอฟแอล
เติมเจ็บเต็มอารมณ์

เติมเจ็บเต็มอารมณ์ ชื่อภาษาไทยของภาพยนตร์จีนเรื่อง East Palace, West Palace (อักษรจีนตัวเต็ม: 東宮西宮, อักษรจีนตัวย่อ: 东宫西宫, พินอิน: Dōng Gōng Xī Gōng) ฉายในปี ค.ศ. 1996 กำกับโดย จางหยวน

**เนื้อเรื่อง**
อาหลัน (ซือหัน) นักเขียนเกย์หนุ่มถูกตำรวจ (ฮูจุน) จับในสวนสาธารณะบริเวณรอบนอกพระราชวังต้องห้ามในข้อหามั่วสุมทางเพศในเวลาค่ำคืน อาหลันถูกตำรวจจับไปสอบปากคำที่สถานี ระหว่างนั้น เรื่องราวที่ฝั่งใจก็พรั่งพรูออกมาจากปากของอาหลัน ไม่ว่าช่วงชีวิตวัยเด็กที่เจ็บปวด ประสบการณ์ทางเพศครั้งแรก การถูกบังคับใช้แรงงานในท้องนา และ การไขว่คว้าหาความรัก ตลอดทั้งคืนนั้น ตำรวจผู้สอบสวนต้องเผชิญกับความรู้สึก ที่สับสนปนเปกันไป ระหว่างความรู้สึกขยะแขยงและความพึงพอใจ ซึ่งนั่นทำให้เขาเกิดความสับสนทางอารมณ์ของตัวเอง เพราะถึงทำอย่างไร อาหลันก็ไม่ยอมหยุดการกระทำของเขาซะที

**การเข้าฉายและการวิจารณ์**
East Palace, West Palace เป็นภาพยนตร์เรื่องที่ 4 ในการกำกับของจางหยวน ที่ได้ชื่อว่าเป็นผู้กำกับรุ่นใหม่ของวงการภาพยนตร์จีน ซึ่งได้มีผลงานเรื่องก่อนหน้านี้ 3 เรื่องที่เป็นที่จับตามอง สำหรับ East Palace, West Palace นั้นได้ชื่อว่า เป็นภาพยนตร์ที่มีเนื้อหาเกี่ยวกับเกย์อย่างเปิดเผยเรื่องแรกของจีนแผ่นดินใหญ่ ทำให้ภาพยนตร์เรื่องนี้ถูกห้ามฉายในประเทศจีน แต่ได้ฉายในต่างประเทศและได้รับรางวัลมากมาย ด้วยการคว้ารางวัล ผู้กำกับยอดเยี่ยม, บทภาพยนตร์ยอดเยี่ยม และถ่ายภาพยอดเยี่ยม จากเทศกาลภาพยนตร์ มาเดลพลาต้า (Mar del Plata Film Festival) และ ได้รับเชิญให้เข้าฉายในเทศกาลภาพยนตร์เมืองคานส์ สาย Un Certain Regard
สำหรับในประเทศไทยแล้ว East Palace, West Palace ได้เข้าฉายในโครงการ "The Little Big Films Project" ครั้งที่ 2 ของบริษัทสหมงคลฟิล์ม ในเดือนกันยายน พ.ศ. 2543 ซึ่งเป็นโครงการการจัดฉายภาพยนตร์ในแนวนอกกระแส ทั้งหมด 5 เรื่อง เป็นเวลา 5 สัปดาห์ ในโรงภาพยนตร์ทั่วไปกลางกรุงเทพมหานครเหมือนภาพยนตร์ในเชิงพาณิชย์ทั่วไป โดยทำการฉายสลับกันไปในแต่ละโรง
East Palace, West Palace มีตัวละครเพียง 2 ตัวเท่านั้นที่ดำเนินเรื่อง และบางช่วงยังตัดสลับกับการแสดงงิ้ว ซึ่งเป็นเหมือนสัญลักษณ์บ่งบอกถึงความในใจของอาหลัน ทำให้มีทั้งผู้ที่ชอบและไม่ชอบ สำหรับผู้ที่ไม่ชอบกล่าวว่า ภาพยนตร์มีรูปแบบที่ค่อนข้างหนักหน่วง และมีผู้ได้วิจารณ์ว่า เป็นภาพยนตร์ที่วิจารณ์ถึงความเข้มงวดของระบอบคอมมิวนิสต์ในการปกครองของรัฐบาลจีนโดยตรง ซึ่งประชาชนชาวจีนก็มิได้ขัดขืน โดยให้เจ้าหน้าที่ตำรวจนั้นเป็นตัวแทนของรัฐบาลที่กระทำรุนแรง ทั้งเตะและต่อยอาหลันอย่างไรก็ตาม อาหลันก็ไม่ขัดขืน ซ้ำบางครั้งยังดูเหมือนยินดีให้กระทำด้วยอีกต่างหาก 
ซึ่งสำหรับคำว่า East Palace, West Palace นั้นเป็นศัพท์สแลงของเกย์ที่หมายถึงห้องน้ำสาธารณะ ที่ตั้งอยู่ทั้งสองด้านของพระราชวังต้องห้าม ทางด้านทิศตะวันออกและทิศตะวันตก กลางกรุงปักกิ่ง

**อ้างอิง**
  East Palace, West Palace จากเว็บไซต์พันทิป- แผ่นพับโครงการ The Little Big Films Project II

**แหล่งข้อมูลอื่น**
  ข้อมูลจาก IMDb
หมวดหมู่:ภาพยนตร์จีน
หมวดหมู่:ภาพยนตร์เกี่ยวกับเกย์
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์นอกกระแส
หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ที่มีฉากในปักกิ่ง
สำนักงานพระพุทธศาสนาแห่งชาติ

สำนักงานพระพุทธศาสนาแห่งชาติ (National Office of Buddhism) เป็นส่วนราชการที่อยู่ในบังคับบัญชาขึ้นตรงต่อนายกรัฐมนตรี เป็นหน่วยงานที่ไม่สังกัดกระทรวง ทบวงใด จัดตั้งขึ้นเมื่อวันที่ 3 ตุลาคม พ.ศ. 2545 มีภารกิจเกี่ยวกับการดำเนินงานสนองงานคณะสงฆ์และรัฐโดยการทำนุบำรุง ส่งเสริมกิจการพระพุทธศาสนา ให้การอุปถัมภ์ คุ้มครองและส่งเสริมพัฒนางานพระพุทธศาสนา ดูแล รักษา จัดการศาสนาสมบัติ พัฒนาพุทธมณฑลให้เป็นศูนย์กลางทางพระพุทธศาสนา รวมทั้งให้การสนับสนุนส่งเสริม พัฒนาบุคลากรทางศาสนา
นอกจากนั้น สำนักงานพระพุทธศาสนาแห่งชาติ ยังมีบทบาทในการติดตามและตรวจสอบข้อเท็จจริง กรณีที่มีข่าวฉาวสร้างความเสื่อมเสียทางพระพุทธศาสนา ทั้งทางวิทยุ โทรทัศน์ โดยเฉพาะอย่างยิ่งทางโซเชียลมีเดีย รวมทั้งทำหน้าที่เป็นฝ่ายเลขาธิการของมหาเถรสมาคม

**ประวัติ**
ในอดีตที่ผ่านมาการศาสนา และการศึกษา จะดำเนินควบคู่กันมาโดยตลอด ซึ่งในอดีตนั้นงานด้านการศาสนา จะอยู่ภายใต้การกำกับดูแลของ "กระทรวงธรรมการ" ซึ่งต่อมาในปี พ.ศ. 2484 ได้มีการประกาศพระราชบัญญัติปรับปรุงกระทรวง ทบวง กรม จึงเปลี่ยนชื่อกระทรวงธรรมการ เป็น "กระทรวงศึกษาธิการ" และมีการจัดตั้ง "กรมการศาสนา" ขึ้น
จนกระทั่งปี พ.ศ. 2545 ได้มีการปรับปรุงโครงสร้างกระทรวง ทบวง กรมอีกครั้งหนึ่ง จึงมีการแบ่งส่วนราชการของกรมการศาสนาเดิม ออกเป็น 2 ส่วน คือ กรมการศาสนา สังกัดกระทรวงวัฒนธรรม และสำนักงานพระพุทธศาสนาแห่งชาติ เป็นหน่วยงานขึ้นตรงต่อนายกรัฐมนตรี

**รายนามผู้อำนวยการ**

**หน่วยงานราชการในสังกัด**
สำนักงานพระพุทธศาสนาแห่งชาติ แบ่งหน่วยราชการภายในออกเป็น 12 หน่วยงาน ได้แก่
กลุ่มงานขึ้นตรงต่อ ผู้อำนวยการสำนักงานพระพุทธศาสนาแห่งชาติ- กลุ่มงานพัฒนาระบบบริหาร- กลุ่มงานตรวจสอบภายใน- กลุ่มป้องกันและปราบปรามการทุจริต- กลุ่มคุ้มครองและส่งเสริมจริยธรรม
สำนัก/กอง- สำนักงานเลขานุการกรม- กองพุทธศาสนศึกษา- กองพุทธศาสนสถาน- สำนักงานพุทธมณฑล- สำนักงานศาสนสมบัติ- สำนักเลขาธิการมหาเถรสมาคม- สถาบันพระสังฆาธิการ- กองส่งเสริมงานเผยแผ่พระพุทธศาสนา
หน่วยงานส่วนภูมิภาค- สำนักงานพระพุทธศาสนาจังหวัด 76 จังหวัด

**หน่วยงานทางคณะสงฆ์ที่ได้รับเงินงบประมาณจัดสรร**
หน่วยงานทางคณะสงฆ์ที่ได้รับเงินงบประมาณจัดสรรจากสำนักงานพระพุทธศาสนาแห่งชาติ
หน่วยงานทางการปกครองคณะสงฆ์- สมเด็จพระสังฆราช สกลมหาสังฆปริณายก- มหาเถรสมาคม- เจ้าคณะใหญ่- เจ้าคณะภาค- เจ้าคณะจังหวัด,เจ้าคณะกรุงเทพมหานคร- เจ้าคณะอำเภอ,เจ้าคณะเขต- เจ้าคณะตำบล,เจ้าคณะแขวง- เจ้าอาวาส- พระราชาคณะ- พระครูสัญญาบัตร- พระครูปลัดของพระราชาคณะชั้นธรรมขึ้นไป- พระพิธีธรรม- เลขานุการเจ้าคณะตำบลขึ้นไป
หน่วยงานทางการปกครองคณะสงฆ์อื่น- คณะสงฆ์จีนนิกาย- คณะสงฆ์อนัมนิกาย
หน่วยงานทางการศึกษาของคณะสงฆ์- คณะกรรมการการศึกษาพระปริยัติธรรม (กศป.)- สำนักงานแม่กองบาลีสนามหลวง- สำนักงานแม่กองธรรมสนามหลวง- สำนักงานการศึกษาพระปริยัติธรรมแผนกสามัญศึกษา- ศูนย์พระปริยัตินิเทศก์แห่งคณะสงฆ์

**อ้างอิง**

**ดูเพิ่ม**
 กรมการศาสนา- ศาสนาพุทธในประเทศไทย

**แหล่งข้อมูลอื่น**
  เว็บทางการfix-attempted=yes 

พระพุทธศาสนาแห่งชาติ
หมวดหมู่:ศาสนาพุทธในประเทศไทย
หมวดหมู่:หน่วยงานภาครัฐที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
หมวดหมู่:หน่วยงานของรัฐบาลไทยในจังหวัดนครปฐม
หมวดหมู่:องค์การทางศาสนาในประเทศไทย
พระพุทธศาสนาแห่งชาติ
โคลิน เฟิร์ธ

โคลิน แอนดรูว์ เฟิร์ท (Colin Andrew Firth) เกิดเมื่อวันที่ 10 กันยายน ค.ศ. 1960 เป็นนักแสดงชาวอังกฤษ เฟิร์ทมีชื่อเสียงครั้งแรกโดยเฉพาะในสหราชอาณาจักร จากการรับบทเป็น มร. ดาร์ซี ในรายการโทรทัศน์ดัดแปลงในปี 1995 เรื่อง Pride & Prejudice ต่อมายังประสบความสำเร็จในระดับนานาชาติกับภาพยนตร์ที่ประสบความสำเร็จบนตารางบ็อกซ์ออฟฟิศ เรื่อง Bridget Jones's Diary ที่ร่วมแสดงกับเรเน่ เซลเวเกอร์ และฮิว แกรนต์ ผลงานอื่น ๆ ได้แก่ Shakespeare in Love, Mamma Mia! และ Love Actually กับผลงานล่าสุดของเขาในเรื่อง Kingsman
เฟิร์ทได้รับรางวัลออสการ์ สาขานักแสดงนำชายยอดเยี่ยม ในงานประกาศผลรางวัลออสการ์ ครั้งที่ 83 จากบทของสมเด็จพระเจ้าจอร์จที่ 6 ในภาพยนตร์เรื่อง The King's Speech

**อ้างอิง**
หมวดหมู่:นักแสดงอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเทศมณฑลแฮมป์เชอร์
หมวดหมู่:ผู้ได้รับเครื่องราชอิสริยาภรณ์ซีบีอี
สำนักข่าวกรองแห่งชาติ

สำนักข่าวกรองแห่งชาติ (อักษรย่อ: สขช.) (National Intelligence Agency: NIA) เป็นหน่วยงานราชการระดับกรม ในสังกัดสำนักนายกรัฐมนตรี เป็นหน่วยข่าวพลเรือนระดับชาติหน่วยเดียวของประเทศไทย มีผู้อำนวยการเป็นข้าราชการพลเรือนสามัญ
สำนักข่าวกรองแห่งชาติมีสำนักงานตั้งอยู่ภายในที่ดินของวังปารุสกวัน ที่ถนนราชดำเนินนอก แขวงดุสิต เขตดุสิต กรุงเทพมหานคร

** ประวัติ**
สำนักข่าวกรองแห่งชาติ เกิดขึ้นในช่วงที่ต่างประเทศเริ่มมีการพัฒนาองค์การข่าวกรองอย่างจริงจัง ทำให้รัฐบาลในสมัยของจอมพล ป. พิบูลสงคราม เล็งเห็นว่าประเทศไทยจำเป็นจะต้องมีหน่วยงานของรัฐที่กำกับดูแลและดำเนินการเกี่ยวกับข่าวสารต่าง ๆ ทั้งในทางปกติและทางลับ
รัฐบาลจึงได้จัดตั้ง กรมประมวลราชการแผ่นดิน สังกัดทบวงคณะรัฐมนตรีฝ่ายการเมืองขึ้น เมื่อวันที่ 1 มกราคม พ.ศ. 2497 โดยได้มีการแต่งตั้งให้พลตำรวจเอก เผ่า ศรียานนท์ อธิบดีกรมตำรวจในขณะนั้น เป็นอธิบดีกรมประมวลราชการแผ่นดินคนแรก (อีกตำแหน่งหนึ่ง)
ต่อมาในสมัยจอมพล สฤษดิ์ ธนะรัชต์ ได้มีการเปลี่ยนชื่อกรมประมวลราชการแผ่นดินเป็น กรมประมวลข่าวกลาง เมื่อวันที่ 2 ธันวาคม พ.ศ. 2502 และมีการเปลี่ยนชื่ออีกครั้งในรัฐบาลของพลเอก เปรม ติณสูลานนท์ เป็น สำนักข่าวกรองแห่งชาติ ตั้งแต่วันที่ 30 สิงหาคม พ.ศ. 2528 มีฐานะเป็นหน่วยข่าวแห่งชาติ ขึ้นตรงต่อนายกรัฐมนตรี

**อำนาจหน้าที่**
สำนักข่าวกรองแห่งชาติ มีอำนาจหน้าที่ตามพระราชบัญญัติดังนี้- มาตรา 5 พระราชบัญญัติข่าวกรองแห่งชาติ พ.ศ. 2562- พระราชบัญญัติข้อมูลข่าวสารของราชการ พ.ศ. 2540- ระเบียบสำนักนายกรัฐมนตรีว่าด้วยการรักษาความปลอดภัยแห่งชาติ พ.ศ. 2552- ระเบียบว่าด้วยการรักษาความลับของทางราชการ พ.ศ. 2544
จากพระราชบัญญัติที่เกี่ยวข้องดังกล่าว อำนาจหน้าที่ของสำนักข่าวกรองแห่งชาติ เป็นการปฏิบัติงานด้านข่าวกรอง การต่อต้านข่าวกรอง ข่าวกรองด้านการสื่อสารและการรักษาความปลอดภัยของภาคพลเรือน การติดตามสถานการณ์ทั้งภายในและในต่างประเทศที่มีผลกระทบต่อความมั่นคง เพื่อรายงานต่อนายกรัฐมนตรีและสภาความมั่นคงแห่งชาติ รวมถึงกระจายข่าวกรองที่มีผลกระทบต่อความมั่นคงของชาติไปยังหน่วยงานที่เกี่ยวข้องในการใช้งานเพื่อความเหมาะสม เป็นหน่วยงานกลางของประเทศในการประสานกิจการข่าวกรอง และเสนอนโยบายรวมถึงมาตรการในด้านข่าวกรองและการต่อต้านข่าวกรอง การรักษาความปลอดภัยภาคพลเรือต่อนายกรัฐมนตรี สภาความมั่นคงแห่งชาติ รวมถึงหน่วยงานราชการและรัฐวิสาหกิจ

**โครงสร้าง**
สำนักข่าวกรองแห่งชาติ ประกอบด้วย 4 ส่วน ดังนี้- ภารกิจข่าวกรองและต่อต้านข่าวกรองในประเทศ
** สำนัก 1
** สำนัก 2
** สำนัก 3
** สำนัก 4
** สำนัก 5
** สำนัก 6- ภารกิจข่าวกรองและต่อต้านข่าวกรองต่างประเทศ
** สำนัก 7
** สำนัก 8
** สำนัก 9- ภารกิจข่าวกรองและต่อต้านข่าวกรองทางเทคนิค
** สำนัก 11
** ศูนย์เทคโนโลยีสารสนเทศและการสื่อสาร
** กอง 1
** กอง 2- ภารกิจบริหาร
** สำนัก 10
** สำนักอำนวยการ
** สถาบันการข่าวกรอง

**อ้างอิง**

**แหล่งข้อมูลอื่น**
  สำนักข่าวกรองแห่งชาติ
ข่าวกรอง
หมวดหมู่:หน่วยสืบราชการลับ
หมวดหมู่:องค์การที่ก่อตั้งในปี พ.ศ. 2497
หมวดหมู่:หน่วยงานของรัฐบาลไทยในเขตดุสิต
ข่าวกรองแห่งชาติ
การเลี้ยงโต๊ะ

ภาพไม้แกะการเลี้ยงโต๊ะ ปี ค.ศ. 1517
การเลี้ยงโต๊ะ (banquet) คือการจัดโต๊ะเลี้ยงในงานสำคัญรองรับแขกตั้งแต่ 6-8 คนไปจนถึง 80-100 คน โดยมีการจัดเตรียมอาหารในรูปแบบต่าง ๆ ทั้งอาหารจานหลักและของหวาน และมีการจัดเตรียมเครื่องใช้บนโต๊ะอาหาร เช่น ช้อน ส้อม และแก้วน้ำ ให้เหมาะสมกับชนิดของอาหารที่ถูกนำมา โดยมากจุดประสงค์เพื่อเป็นงานเลี้ยงการกุศล พิธี หรือการเฉลิมฉลองต่าง ๆ มักจะมีการกล่าวกล่าวสุนทรพจน์เพื่อสดุดี
ในหนังสืออักขราภิธานศรับท์ของ หมอบรัดเลย์ ระบุคำว่า เลี้ยงโต๊ะไว้ว่า "เชิญเขามากินโต๊ะ คือ จัดแจงของใส่โต๊ะลงพร้อม แล้วเชิญมากินหลายคนนั้นว่าเลี้ยงโต๊ะ"

**อ้างอิง**
หมวดหมู่:มื้ออาหาร
ยาราเอล พูฟ

ยาราเอล พูฟ (Yarael Poof) เป็นตัวละครในเรื่องแต่งชุดสตาร์ วอร์ส
ยาราเอล พูฟ เป็นอาจารย์เจไดชาวเควอร์เมียน รับใช้สภาเจไดในช่วงยุคโรยของสาธารณรัฐกาแลกติก เขาเป็นผู้ฝึกโรรอน โครอบบ์เป็นพาดาวัน ในยามที่ใช้กระบี่แสง ยาราเอล พูฟมักใช้ความเชี่ยวชาญในด้านพลังสะกดใจเพื่อหลีกเลี่ยงปัญหา

**ประวัติ**
พูฟเป็นผู้เชี่ยวชาญวิชาพลังเจไดสะกดใจและสามารถใช้พลังนี้เพื่อสร้างภาพลวงตาขึ้นในใจของเป้าหมายได้ ความสามารถในทางเชื่อมโยงกับพลังของเขาเป็นที่ยอมรับแก่คนทั่วไปจนได้รับการเชิญเข้าเป็นสมาชิกสภาเจได เขามีความสามารถในศาสตร์ที่หาผู้เชี่ยวชาญยากอย่างสมาธิศึก ซึ่งช่วยให้เขาสามารถมอบกำลังใจแก่กองทัพในขณะเดียวกันกับที่บั่นทอนจิตใจของศัตรูได้ ในฐานะของสมาชิกสภาเจได ยาราเอล พูฟ ก็มีความเชี่ยวชาญในการต่อสู้ด้วยเช่นกัน
เขาเป็นสมาชิกเผ่าพันธุ์เควอร์เมียน เป็นเผ่าพันธุ์สิ่งมีชีวิตไม่มีกระดูกสันหลังมีความเชื่อมโยงกับเซกซ์โตแห่งทรอยเคน ขา ลำตัว และคอที่ยาวของเขาทำให้เขามีร่างสูงกว่ามนุษย์ทั่วไปประมาณสามฟุต มีแขนอีกคู่หนึ่งอยู่ภายใต้เสื้อคลุม ต่อมรับกลิ่นอยู่ที่มือทั้งสองข้าง มีสมองสองลูก ลูกหนึ่งอยู่ในกะโหลกศีรษะและอีกลูกหนึ่งอยู่ในช่องอก เป็นหนึ่งในเจไดเควอร์เมียนที่อาวุโสที่สุดสี่คนในช่วงปีก่อนเหตุการณ์การรุกรานนาบู
อาจารย์เจไดท่านนี้อยู่ในที่ประชุมด้วยในขณะที่ไควกอน จินน์นำเอาอนาคิน สกายวอล์คเกอร์น้อยมาต่อสภาเพื่อขอให้ได้รับการฝึก เขายังได้ฝึกพาดาวันของตนเองอย่างน้อยหนึ่งคนด้วยคือโรรอน โครอบบ์
พูฟอยู่ที่วิหารเจไดร่วมกับสมาชิกสภาฯ อย่างเดปา บิลลาบา ออปโป แรนไซซิส โยดา ยาดเดิล และอีเวน พิเอลล์ ในช่วงที่ยินชอร์รีเข้าโจมตีวิหารเจได เขาใช้กระบี่แสงสีเหลืองของตนเอาตัวรอดจากการลอบโจมตีนั้นได้
ในปีที่ 27 ก่อนยุทธการยาวิน

**เบื้องหลัง**
แต่เดิมนั้นตัวละครยาราเอล พูฟจะมีบทในภาพยนตร์กองทัพโคลนส์จู่โจมด้วย แต่จอร์จ ลูคัส เห็นว่าตัวละครนี้สร้างยากและใช้เงินมากเกินจำเป็น จึงถอดตัวละครตัวนี้ออกจากสมาชิกสภาเจได นอกจากนี้ลูคัสยังเห็นว่าฉากยุทธการจีโอโนซิสในภาพยนตร์ ควรจะเป็นฉากที่ตัวละครในสภาเข้ามาร่วมรบด้วย นอกจากนี้การที่พูฟถูกถอดออกจากโคลนส์ก็ยังช่วยลดความสับสนที่จะเกิดกับตัวละครเผ่าพันธุ์คามิโนที่เพิ่มขึ้นมาใหม่ได้ด้วย เนื่องจากมีคอยาวคล้ายกัน

**แหล่งข้อมูลอื่น**
  Poof, Yarael ใน  Star Wars Databank-  Yaael Poof ใน  Wookieepedia: The Star Wars Wiki
สำนักงานคณะกรรมการข้าราชการพลเรือน

สำนักงานคณะกรรมการข้าราชการพลเรือน (สำนักงาน ก.พ.) เป็นส่วนราชการระดับกรม ในสังกัดสำนักนายกรัฐมนตรี มีหน้าที่เป็นองค์กรเลขานุการและการบริหารงานของ "คณะกรรมการข้าราชการพลเรือน" ซึ่งมีหน้าที่ในการกำกับดูแลการบริหารงานบุคคลของข้าราชการพลเรือน ภายใต้ "พระราชบัญญัติข้าราชการพลเรือน"

** ประวัติ**

**คณะกรรมการข้าราชการพลเรือน**
คณะกรรมการข้าราชการพลเรือน (ก.พ.) เป็นคณะกรรมการที่รับผิดชอบงานด้านการบริหารทรัพยากรมนุษย์ของภาครัฐ ซึ่งพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ แต่งตั้งขึ้นเมื่อปี พ.ศ. 2471 โดยใช้ชื่อขณะนั้นว่า "ก.ร.พ." หรือ "คณะกรรมการรักษาพระราชบัญญัติระเบียบข้าราชการพลเรือน" มีหน้าที่ดำเนินการจัดสอบคัดเลือกผู้เข้ารับราชการพลเรือน และจัดการศึกษาให้นักเรียนหลวงฝ่ายพลเรือน

**คณะกรรมการข้าราชการพลเรือน ชุดปัจจุบัน**

**กรรมการโดยตำแหน่ง**
นายกรัฐมนตรี หรือรองนายกรัฐมนตรีที่ได้รับมอบหมาย ประธาน ก.พ.
*ปลัดกระทรวงการคลัง
*ผู้อำนวยการสำนักงบประมาณ
*เลขาธิการสภาพัฒนาการเศรษฐกิจและสังคมแห่งชาติ
*เลขาธิการ ก.พ.    กรรมการและเลขานุการ

**กรรมการผู้ทรงคุณวุฒิ**
พระบรมราชโองการโปรดเกล้าโปรดกระหม่อมแต่งตั้งกรรมการข้าราชการพลเรือน ณ วันที่ 9 กุมภาพันธ์ พ.ศ. 2564 ดังรายนามต่อไปนี้ 
*คุณหญิงทิพาวดี เมฆสวรรค์ (ผู้ทรงคุณวุฒิด้านการบริหารทรัพยากรบุคคล)
*นายนนทิกร กาญจนะจิตรา  (ผู้ทรงคุณวุฒิด้านการบริหารทรัพยากรบุคคล)
*นายพานิช เหล่าศิริรัตน์      (ผู้ทรงคุณวุฒิด้านการบริหารทรัพยากรบุคคล)
*นางสาวอ้อนฟ้า เวชชาชีวะ  (ผู้ทรงคุณวุฒิด้านการบริหารและการจัดการ)
*นายเอกพล ณ สงขลา        (ผู้ทรงคุณวุฒิด้านการบริหารและการจัดการ)
*นายนพดล เฮงเจริญ          (ผู้ทรงคุณวุฒิด้านการบริหารและการจัดการ)
*นายปกรณ์ นิลประพันธ์       (ผู้ทรงคุณวุฒิด้านกฎหมาย)

**หน่วยงานในสังกัด**
สำนักงานคณะกรรมการข้าราชการพลเรือน มีส่วนราชการในสังกัดดังนี้
*สำนักงานเลขาธิการ
*ศูนย์จัดการศึกษาในต่างประเทศและบริหารความรู้
*ศูนย์เทคโนโลยีสารสนเทศและการสื่อสาร
*ศูนย์สรรหาและเลือกสรร
*ศูนย์นักบริหารระดับสูง
*สถาบันพัฒนาข้าราชการพลเรือน
*สำนักกฎหมาย
*สำนักงานผู้ดูแลนักเรียนในต่างประเทศ
*สำนักตรวจสอบและประเมินผลกำลังคน
*สำนักพัฒนาระบบจำแนกตำแหน่งและค่าตอบแทน
*สำนักพิทักษ์ระบบคุณธรรม
*สำนักมาตรฐานวินัย
*สำนักวิจัยและพัฒนาระบบบุคคล
*ศูนย์ส่งเสริมจริยธรรม

**รายนามเลขาธิการ**
นับตั้งแต่ พ.ศ. 2472 มีผู้ดำรงตำแหน่งเลขาธิการคณะกรรมการข้าราชการพลเรือน (ก.พ.) มาแล้วจำนวน 17 คน คือ
# หลวงสุขุมนัยประดิษฐ พ.ศ. 2472 - พ.ศ. 2507
# พันเอกจินดา ณ สงขลา พ.ศ. 2507 - พ.ศ. 2522
# ประวีณ ณ นคร พ.ศ. 2522 - พ.ศ. 2524
# โสรัจ สุจริตกุล พ.ศ. 2524 - พ.ศ. 2529
# สำราญ ถาวรายุศม์ พ.ศ. 2529 - พ.ศ. 2534
# ศ.ดร.วิจิตร ศรีสอ้าน พ.ศ. 2534 - พ.ศ. 2535
# ดร.วิลาศ สิงหวิสัย พ.ศ. 2535 - พ.ศ. 2538
# อุดล บุญประกอบ พ.ศ. 2538 - พ.ศ. 2540
# คุณหญิงทิพาวดี เมฆสวรรค์ พ.ศ. 2540 - พ.ศ. 2545
# ดร.บุญปลูก ชายเกตุ พ.ศ. 2545 - พ.ศ. 2546
# สีมา สีมานันท์ พ.ศ. 2546 - พ.ศ. 2548
# ปรีชา วัชราภัย พ.ศ. 2548 - พ.ศ. 2552
# ดร.เบญจวรรณ สร่างนิทร พ.ศ. 2552 - พ.ศ. 2553
# นนทิกร กาญจนะจิตรา พ.ศ. 2553 - พ.ศ. 2558
# วิสูตร ประสิทธิ์ศิริวงศ์ พ.ศ. 2558 - พ.ศ. 2559
# ดร.เมธินี เทพมณี พ.ศ. 2559 - 2562
# หม่อมหลวงพัชรภากร เทวกุล พ.ศ. 2562 - พ.ศ. 2564 
# ปิยวัฒน์ ศิวรักษ์ พ.ศ. 2564 - ปัจจุบัน

**อ้างอิง**

**แหล่งข้อมูลอื่น**
  การรับรองคุณวุฒิ สำนักงาน ก.พ.fix-attempted=yes 
ข้าราชการพลเรือน

หมวดหมู่:องค์การที่ก่อตั้งในปี พ.ศ. 2472
หมวดหมู่:หน่วยงานของรัฐบาลไทยในจังหวัดนนทบุรี
สำนักงานคณะกรรมการคุ้มครองผู้บริโภค

สำนักงานคณะกรรมการคุ้มครองผู้บริโภค หรือ สคบ. (Office of The Consumer Protection Board : OCPB) เป็นส่วนราชการระดับกรม สังกัดสำนักนายกรัฐมนตรี จัดตั้งขึ้นตามพระราชบัญญัติคุ้มครองผู้บริโภค พ.ศ. 2522 เมื่อวันที่ 5 พฤษภาคม พ.ศ. 2522 ปัจจุบันมีสำนักงานตั้งอยู่ที่ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารบี ชั้น 5 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร

** ประวัติ**
ใน พ.ศ. 2512 สมาคมผู้บริโภคของประเทศต่างๆ ได้เข้ามาชักชวนให้มีการจัดตั้งสมาคมผู้บริโภคขึ้นในประเทศไทย แต่ไม่ประสบผลสำเร็จ จนกระทั่งในรัฐบาลของ หม่อมราชวงศ์คึกฤทธิ์ ปราโมช ได้มีการจัดตั้ง คณะกรรมการคุ้มครองผู้บริโภค ขึ้นคณะหนึ่งโดยมีพลตรี ประมาณ อดิเรกสาร รองนายกรัฐมนตรี เป็นประธาน ซึ่งเริ่มดำเนินการเป็นครั้งแรกเมื่อปี พ.ศ. 2519 และยุติการดำเนินการในเวลาต่อมา
ในรัฐบาลของ พลเอกเกรียงศักดิ์ ชมะนันทน์ ได้มีการจัดตั้งคณะกรรมการคุ้มครองผู้บริโภคขึ้นอีกครั้ง โดยมอบหมายให้นาย สมภพ โหตระกิตย์ รองนายกรัฐมนตรี เป็นประธานกรรมการจนนำไปสู่การร่างพระราชบัญญัติเข้าสู่การพิจารณาของรัฐสภา ซึ่งได้มีพระบรมราชโองการโปรดเกล้าฯ และประกาศในราชกิจจานุเบกษา เมื่อวันที่ 4 พฤษภาคม พ.ศ. 2522 เป็นผลให้เกิด "คณะกรรมการคุ้มครองผู้บริโภค" อย่างเป็นทางการตั้งแต่วันที่ 5 พฤษภาคม พ.ศ. 2522 เป็นต้นมา
สำนักงานคณะกรรมการคุ้มครองผู้บริโภคจัดตั้งขึ้นตามพระราชกฤษฎีกาแบ่งส่วนราชการสำนักเลขาธิการนายกรัฐมนตรี สำนักนายรัฐมนตรี พ.ศ. 2522 ตั้งแต่วันที่ 2 กรกฎาคม พ.ศ. 2522 จึงถือกำเนิด สคบ. ตั้งแต่บัดนั้นเป็นต้นมา
วันที่ 28 กุมภาพันธ์ พ.ศ. 2560 ที่ประชุมคณะรัฐมนตรีได้มีมติรับหลักการ ร่างพระราชบัญญัติคุ้มครองผู้บริโภค (ฉบับที่...) พ.ศ. ... ซึ่งได้กำหนดให้มีการจัดตั้ง คณะกรรมการคุ้มครองผู้บริโภคแห่งชาติ แทน คณะกรรมการคุ้มครองผู้บริโภค และให้นายกรัฐมนตรีเป็นประธานกรรมการนอกจากนี้ยังกำหนดให้โอนสำนักงานคณะกรรมการคุ้มครองผู้บริโภคจากสำนักนายกรัฐมนตรีมาอยู่ภายใต้การกำกับของนายกรัฐมนตรีโดยตรง

**คณะกรรมการคุ้มครองผู้บริโภค**
คณะกรรมการคุ้มครองผู้บริโภคในปัจจุบัน มีรายชื่อดังต่อไปนี้

**หน่วยงานภายใน**
สำนักงานคณะกรรมการคุ้มครองผู้บริโภค แบ่งหน่วยงานภายใน ดังนี้- สำนักงานเลขานุการกรม- กองกฎหมายและคดี- กองคุ้มครองผู้บริโภคด้านโฆษณา- กองคุ้มครองผู้บริโภคด้านฉลาก- กองคุ้มครองผู้บริโภคด้านธุรกิจขายตรงและตลาดแบบตรง- กองคุ้มครองผู้บริโภคด้านสัญญา- กองเผยแพร่และประชาสัมพันธ์- สำนักแผนและการพัฒนาการคุ้มครองผู้บริโภค

**อ้างอิง**

**แหล่งข้อมูลอื่น**
 http://www.ocpb.go.th date=2010-01-06 
คุ้มครองผู้บริโภค
หมวดหมู่:หน่วยงานภาครัฐที่ก่อตั้งในปี พ.ศ. 2522
หมวดหมู่:ก่อตั้งในประเทศไทยในปี พ.ศ. 2522
หมวดหมู่:หน่วยงานของรัฐบาลไทยในเขตหลักสี่
คณะกรรมการคุ้มครองผู้บริโภค
เนไฟรต์

เนไฟรต์ หรือ หยกเนไฟรต์ (Nephrite) เป็นหินตระกูลเทรโมไลท์หรือแอคติโนไลท์ ซึ่งมีธาตุเหล็กปะปนอยู่เป็นจำนวนมาก จึงทำให้แร่มีสีเขียว

**อ้างอิง**

**แหล่งข้อมูลอื่น**
หมวดหมู่:แร่ซิลิเกต
หมวดหมู่:หยก
เอมไพร์สเตตออฟไมนด์

"เอมไพร์สเตตออฟไมนด์" (Empire State of Mind) เป็นเพลงของศิลปินฮิปฮอป เจย์-ซี ร่วมร้องโดยนักร้อง นักแต่งเพลงแนวอาร์แอนด์บีและโซล อลิเชีย คีย์ส เป็นซิงเกิลที่ 3 จากผลงานสตูดิโออัลบั้มชุดที่ 11 ของเจย์-ซี ชุด The Blueprint 3 กับสังกัดน็อกเนชัน ถือเป็นเพลงสดุดีบ้านเกิดของทั้ง 2 คนที่นครนิวยอร์ก โดยนำแซมเพิลเพลง "Love on a Two-Way Street" ของเดอะโมเมนต์สมาใช้ ยังเป็นเพลงประจำตัวของเดเรก เจเตอร์ นักเบสบอลแห่งทีมนิวยอร์กแยงกีส์ และยังใช้ในเทรลเลอร์ของ Sex and the City 2
ซิงเกิลประสบความสำเร็จในสหรัฐอเมริกา ติดอันดับ 1 บนบิลบอร์ดฮอต 100 ถือเป็นซิงเกิลแรกของเจย์-ซีที่ร้องนำและติดอันดับ 1 บนชาร์ต นอกจากนั้นยังติดอันดับ 2 บนยูเคซิงเกิลส์ชาร์ต เมื่อวันที่ 4 ตุลาคม ค.ศ. 2009 เพลงยังติดอันดับ 2 บนไอริชซิงเกิลส์ชาร์ตเมื่อวันที่ 25 กันยายน ค.ศ. 2009 ทั้งที่ยังมิได้ออกอย่างเป็นทางการ
อลิเชีย คีย์สยังแต่งเพลงโต้ตอบในชื่อเพลง 'Empire State of Mind (Part II) Broken Down' ที่บรรจุอยู่ในอัลบั้มของเธอชุด The Element of Freedom เพลงนี้ยังติดชาร์ตท็อป 40 บนยูเคซิงเกิลส์ชาร์ต และติดชาร์ตบิลบอร์ดฮอต 100 ด้วย

**อ้างอิง**
หมวดหมู่:เพลงในปี พ.ศ. 2552
หมวดหมู่:เพลงของเจย์-ซี
หมวดหมู่:เพลงของอลิเชีย คียส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2552
มวยไทย ชูชัย

มวยไทย ชูชัย (ムエタイ チューチャイ; Muay Thai Chūchai) หรือ ชูชัย เป็นนักมวยไทยจากการ์ตูนเรื่อง ทาคาคาเอะ
ราเม็งแมน เขียนโดย ยูเดะทามาโกะ ซึ่งเป็นผู้เขียนเรื่องคินนิคุแมน

**ประวัติตามท้องเรื่อง**
มวยไทย ชูชัย เป็นผู้ใช้วิชามวยไทยที่ทรงพลัง เพื่อพี่น้องที่หิวโหยของเขา ชูชัยมีส่วนร่วมในการแข่งขันของจักรพรรดิ หว่อง (Emperor Wong) และเขาก็ได้พบกับราเม็งแมนในครั้งนั้น ต่อมาชูชัยได้ปรากฏตัวขึ้นอีกครั้งในฐานะของสหายของราเม็งแมน และเป็นหนึ่งในสหายเพียงไม่กี่รายที่เป็นพันธมิตรแทนที่จะเป็นคู่แข่งกัน ชูชัยมีคุณสมบัติที่เรียกว่า นิคุทาอิ เมนุกิ คาตานะ (肉体麺打斬刀; Noodle Body Blade) ซึ่งเป็นการสับร่างกายของศัตรูให้เหมือนกับเป็นก๋วยเตี๋ยวราเม็ง ทว่า เขาเคยใช้ท่าไม้ตายนี้เพียงครั้งเดียวเท่านั้น ตามเนื้อเรื่องระบุว่า ชูชัยเคยถูก อี้ ปิง ขง (Yii Ping Kong) จากซาอุดิอาระเบียเล่นงาน ก่อนที่ชูชัยจะถูก โกมุเคน โชวริว (Gomuken Chouryuu) สังหารลงในเวลาต่อมา

**การปรากฏตัวในสื่ออื่น**
นอกจากนี้ มวยไทย ชูชัย ยังมีบทบาทในการ์ตูนแอนิเมชันเรื่อง ทาคาคาเอะ
ราเม็งแมน (闘将
拉麺男; Tatakae
Ramenman) ซึ่งออกฉายครั้งแรกที่ประเทศญี่ปุ่น ณ วันที่ 10 มกราคม — 11 กันยายน ค.ศ. 1988 ด้วยเช่นกัน (ชาวญี่ปุ่นผู้ให้เสียงพากย์มวยไทย ชูชัย คือ ฮิเดะยุกิ โฮะริ)

**การตอบรับ**
มวยไทย ชูชัย ตัวละครการ์ตูนเรื่อง ทาคาคาเอะ
ราเม็งแมน ในรูปแบบของหุ่นไวนีล
ครั้งหนึ่งมีการผลิตหุ่นไวนีล มวยไทย ชูชัย ขึ้นเพื่อเป็นของเล่นสำหรับเด็ก จัดจำหน่ายโดยบริษัทบันได (ในปี ค.ศ. 1987) เช่นเดียวกับตัวละครอื่น ๆ ในราเม็งแมนด้วยเช่นกัน (ปัจจุบัน หุ่นไวนีล มวยไทย ชูชัย ถือเป็นของสะสมเกี่ยวกับมวยไทยอีกหนึ่งรายการที่หายากมาก)

**อ้างอิง**

**แหล่งข้อมูลอื่น**
  ข้อมูลที่เกี่ยวข้องกับ "มวยไทย ชูชัย" -  Tatakae
Ramenman (Toei Animation site)
หมวดหมู่:ตัวละครการ์ตูน
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นนักมวยไทย
หมวดหมู่:ของเล่น
หมวดหมู่:ของสะสม
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในอนิเมะและมังงะ
ประเทศแอลเบเนียในโอลิมปิกฤดูร้อน 2000

ประเทศแอลเบเนีย เข้าร่วมแข่งขันในโอลิมปิกฤดูร้อน 2000 ที่เมืองซิดนีย์ ประเทศออสเตรเลีย ระหว่างวันที่ 15 กันยายน – 1 ตุลาคม ค.ศ. 2000

**ผู้เข้าร่วมแข่งขัน**
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

**กรีฑา**
ผลการแข่งขันดังนี้ :
ชาย
รายการลู่และถนน
หญิง
รายการลู่และถนน

**อ้างอิง**
ประเทศแอลเบเนีย
2000
ฟาโรห์ดเจต

ดเจต หรือที่รู้จักกันในพระนาม วัดจ์, เซต และอูอัดจ์อิ (ในภาษากรีกอาจจะเป็นฟาโรห์ที่รู้จักในพระนาม อูเอเนเฟส หรืออาจจะเป็นพระนามว่า อโตธิส เช่นกัน) เป็นฟาโรห์แห่งอียิปต์โบราณพระองค์ที่สี่จากราชวงศ์ที่หนึ่ง พระองค์เป็นผู้สืบทอดพระราชบัลลังก์ต่อจากฟาโรห์ดเจอร์ พระนามฮอรัสของฟาโรห์ดเจตมีความหมายว่า "งูเห่าฮอรัส" หรือ "งูแห่งเทพฮอรัส"

**พระราชวงศ์**
สมเด็จพระราชินีของฟาโรห์ดเจตทรงมีพระนามว่า เมอร์นิอิธ ซึ่งเป็นพระภคินีของพระองค์ที่อาจจะทรงปกครอในฐานะฟาโรห์ด้วยราชสิทธิ์ของพระองค์เองหลังจากการเสด็จสวรรคตของฟาโรห์ดเจต และมีความเป็นไปได้ที่สตรีบุคคลหนึ่งที่รู้จักในชื่อว่า อฮานิอิธ จะเป็นพระมเหสีของฟาโรห์ดเจตด้วยเช่นกัน พระราชโอรสของฟาโรห์ดเจตกับสมเด็จพระราชินีเมอร์นิอิธ คือ ฟาโรห์เดน และพระราชนัดดาของพระองค์ทรงมีพระนามว่า อะเนดจ์อิบ

**อ้างอิง**
หมวดหมู่:ฟาโรห์ยุคราชวงศ์ที่หนึ่ง
ฟาโรห์เดน

Infobox pharaoh|name=เดน|alt_name=อูดิมู, เดเวน|image=MacGregor_Plate_(with_background).jpg|image_alt=|caption=“แผ่นจารึกแม็คเกรกอร์” จากหลุมฝังพระบรมศพของฟาโรห์เดน รหัส อีเอ 55586|role=|reign=42 ปี, เริ่มตั้งแต่ 2970 ปีก่อนคริสตกาล|dynasty=ราชวงศ์ที่หนึ่ง|coregency=เมอร์นิธ|predecessor=ดเจอร์, เมอร์นิธ|successor=อเนดจิบ|notes=|prenomen=นิซุต-บิติ-คาสติnsw.t-bjtj-ḫ3st.jกษัตริย์แห่งอียิปต์บนและล่าง ทรงเป็นหนึ่งในสองทะเลทรายM23:t-L2:t-N25:N25:t|prenomen_hiero=|nomen=|nomen_hiero=|horus=ฮอร์-เดนḤr-dnพระองค์ ผู้ทรงนำน้ำมา|horus_hiero=D46:n|horus_prefix=|nebty=|nebty_hiero=|golden=อิอาเรต-เนบู-เชนjˁr.t-nbw-šnงูเห่าทองคำI12-S12:V9บันทึกพระนามอไบดอสเซพาติsp3t.jพระองค์ แห่งสองเขตแดนบันทึกพระนามตูรินเกเนนติQnntj-G7|golden_hiero=|spouse=เซเชเมตคา, เซมัต, เซเรตฮอร์, นัคต์-นิธ ? กูอา-นิธ ?|children=อเนดจิบ ?|father=ดเจต|mother=เมอร์นิธ|birth_date=|death_date=|burial=สุสาน ที, อุมมุลกะอับ|monuments=เดน หรือที่เรียกว่า ฮอร์-เดน, เดเวน และอูดิมู เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้นที่ปกครองในช่วงสมัยราชวงศ์ที่หนึ่ง พระองค์ทรงเป็นผู้ปกครองที่ได้รับการยืนยันทางโบราณคดีที่ดีที่สุดในช่วงเวลาดังกล่าว ว่ากันว่าฟาโรห์เดนทรงได้นำความเจริญรุ่งเรืองมาสู่พระราชอาณาจักรของพระองค์และนวัตกรรมต่างๆ มากมายก็มาจากรัชสมัยของพระองค์ พระองค์เป็นผู้ปกครองพระองค์แรกที่ทรงใช้พระราชอิสริยยศ "กษัตริย์แห่งอียิปต์บนและล่าง" และทรงเป็นพระองค์แรกที่ทรงสวมมงกุฎคู่ (มงกุฎแดงและมงกุฎขาว) พื้นหลุมฝังพระบรมศพของพระองค์ที่อุมมุลกะอับใกล้อไบดอสทำจากหินแกรนิตสีแดงและสีดำ ซึ่งเป็นครั้งแรกในอียิปต์ที่ใช้หินแข็งชนิดดังกล่าวเป็นวัสดุก่อสร้าง ในรัชสมัยอันยาวนานของพระองค์ พระองค์ทรงกำหนดธรรมเนียมของพิธีกรรมในราชสำนักและค่าภาคหลวงที่ใช้โดยผู้ปกครองรุ่นหลัง และพระองค์ได้รับการยกย่องอย่างสูงจากผู้สืบทอดพระราชบัลลังก์โดยตรงของพระองค์

**ระยะเวลาแห่งการครองราชย์**
แมนิโธ ซึ่งเป็นนักประวัติศาสตร์ชาวอียิปต์โบราณได้บันทึกพระนามพระองค์ว่า "อูซาฟาอิโดส" และระบุว่าพระองค์ทรงครองราชย์ยาวนานถึง 20 ปี ในขณะที่บันทึกพระนามแห่งตูรินได้รับความเสียหาย ดังนั้นจึงไม่สามารถให้ข้อมูลเกี่ยวกับระยะเวลาการครองราชย์ของฟาโรห์เดนได้ นักไอยคุปต์วิทยาและนักประวัติศาสตร์เชื่อว่าฟาโรห์เดนทรงครองราชย์เป็นระยะเวลา 42 ปี โดยอ้างอิงจากจารึกบนศิลาปาแลร์โม
ข้อมูลเรดิโอคาร์บอนล่าสุดจากหลุมฝังศพที่อะบู เราะฮ์วัช ซึ่งเป็นข้อมูลจนถึงรัชสมัยของฟาโรห์เดนได้ให้การคาดคะเนสำหรับการครองราชย์ของฟาโรห์เดนตั้งแต่ 3011 – 2921 ปีก่อนคริสตกาล (1σ)

**อ้างอิง**
หมวดหมู่:ฟาโรห์ยุคราชวงศ์ที่หนึ่ง
ฟาโรห์อเนดจิบ

อะเนดจ์อิบ หรือพระนามที่ถูกต้องกว่า อัดจ์อิบ และยังเป็นที่รู้จักกันในพระนาม ฮอร์-อะเนดจ์อิบ, ฮอร์-อัดจ์อิบ และเอเนซอิบ เป็นพระนามฮอรัสของผู้ปกครองแห่งอียิปต์โบราณในช่วงแรกที่ปกครองในช่วงราชวงศ์ที่หนึ่ง แมนิโธ ซึ่งเป็นนักประวัติศาสตร์ชาวอียิปต์ได้เรียนพระนามของพระองค์ว่า "มิเอบิดอส" และระบุว่าพระองค์ทรงครองราชย์เป็นระยะเวลา 26 ปี ในขณะที่บันทึกพระนามแห่งตูรินที่บันทึกว่าพระองค์ทรงครองราชย์ยาวนานถึง 74 ปีอย่างน่าเหลือเชื่อ ซึ่งในปัจจุบันนักไอยคุปต์วิทยาและนักประวัติศาสตร์ถือว่าข้อมูลทั้งสองชิ้นเป็นเรื่องเกินจริง และกำหนดให้ฟาโรห์อัดจ์อิบทรงครองราชย์เป็นระยะเวลา 8-10 ปี

**อ้างอิง**
หมวดหมู่:ฟาโรห์ยุคราชวงศ์ที่หนึ่ง
ฟาโรห์โฮเทปเซคเอมวี

โฮเทปเซเคมวี เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้น ซึ่งทรงเป็นผู้สถาปนาราชวงศ์ที่สองแห่งอียิปต์ โดยไม่ทราบระยะเวลาที่แน่นอนในการครองราชย์ของพระองค์ บันทึกพระนามแห่งตูรินได้บันทึกไว้ว่าพระองค์ไม่น่าจะทรงครองราชย์ที่เป็นไปได้ถึง 95 ปี ในขณะที่แมนิโธ ซึ่งเป็นนักประวัติศาสตร์ชาวอียิปต์โบราณระบุว่ารัชสมัยของฟาโรห์ "โบโธส" นั้นยาวนานถึง 38 ปี นักไอยคุปต์ถือว่าข้อความทั้งสองเป็นการตีความที่ผิดหรือเกินจริง โดยที่กำหนดให้ฟาโรห์โฮเทปเซเคมวีทรงครองราชย์เป็นระยะเวลา 25 หรือ 29 ปี

**อ้างอิง**
หมวดหมู่:ฟาโรห์ยุคราชวงศ์ที่สอง
ประเทศแอลเบเนียในโอลิมปิก

ประเทศแอลเบเนีย เข้าร่วมแข่งขันกีฬาโอลิมปิกครั้งแรกในปี ค.ศ. 1972 พวกเขาพลาดไปถึง 4 เกม แต่ได้กลับมาเพื่อเกมส์โอลิมปิกฤดูร้อน 1992ในบาร์เซโลนา และตั้งแต่นั้นพวกเขาได้ปรากฏตัวขึ้นในทุกเกมตั้งแต่นั้นมา

**เหรียญรางวัล**

**แบ่งตามปีการแข่งขัน**

**โอลิมปิกฤดูร้อน**

**โอลิมปิกฤดูหนาว**

**แบ่งตามกีฬา**

**อ้างอิง**
อลเบเนีย
หมวดหมู่:ประเทศแอลเบเนีย
ประเทศอันดอร์ราในโอลิมปิก

ประเทศอันดอร์รา เข้าร่วมการแข่งขันกีฬาโอลิมปิกครั้งแรกในปี ค.ศ. 1976  พวกเขาเข้าร่วมการแข่งขันทุกครั้งตั้งแต่เข้าร่วมครั้งแรก พวกเขายังปรากฏตัวในการแข่งขันกีฬาโอลิมปิกฤดูหนาวทุกครั้งตั้งแต่ปี ค.ศ. 1976
พวกเขาไม่เคยได้รับรางวัลเหรียญในโอลิมปิกฤดูร้อนหรือฤดูหนาว ในการแข่งขันกีฬาฤดูร้อน พวกเขามีการแข่งขันกีฬาได้แก่ จักรยาน ว่ายน้ำ กรีฑา ยิงปืน และยูโด ในฐานะประเทศที่มีภูเขาซึ่งมีสกีรีสอร์ทยอดนิยม คณะผู้แทนโอลิมปิกฤดูหนาวของอันดอร์รามักมีขนาดใหญ่เท่ากับหรือใหญ่กว่าทีมในฤดูร้อน และการมีส่วนร่วมทั้งหมดล้วนมาจากกีฬาสกีหรือสโนว์บอร์ด
คณะกรรมการโอลิมปิกอันดอร์ราเป็นตัวแทนประเทศมาตั้งแต่ปี ค.ศ. 1976

**สรุปเหรียญรางวัล**

**โอลิมปิกฤดูร้อน**

**โอลิมปิกฤดูหนาว**

**อ้างอิง**

**ดูเพิ่ม**
 ประเทศอันดอร์ราในพาราลิมปิก

**แหล่งข้อมูลอื่น**
  เว็บไซต์ทางการ

อันดอร์รา
ประเทศแองโกลาในโอลิมปิก

ประเทศแองโกลา ได้เข้าร่วมการแข่งขันกีฬาโอลิมปิกฤดูร้อน 9 ครั้ง ยังไม่เคยได้รับรางวัลเหรียญโอลิมปิกและไม่เคยเข้าร่วมแข่งขันกีฬาโอลิมปิกฤดูหนาวจนจบตั้งแต่เปิดตัว อันดับที่ดีที่สุดของประเทศคืออันดับที่ 7 ใน พ.ศ. 2539 และอันดับที่ 8 ใน พ.ศ. 2559 ทั้งคู่ได้รับจากกีฬาแฮนด์บอลหญิงทีมชาติแองโกลา
แองโกลาส่งนักกีฬามากที่สุด (26 คน) ในโอลิมปิกฤดูร้อน 2016 และเข้าร่วมการแข่งขันมากที่สุด (7 ครั้ง) จากทุกประเทศในแอฟริกากลาง อย่างไรก็ตามพวกเขายังไม่ได้รับเหรียญ นักกีฬาที่อายุน้อยที่สุดของแองโกลาใน ค.ศ. 2016 คือ เลอิเต เฮอร์เมเนกิลโด ซึ่งอายุ 16 ปี เลอิเตเข้าร่วมการแข่งขันกรีฑา นักกีฬาที่อายุมากที่สุดของแองโกลาคือ เจา เปาโล เด เลเรีย อี ซิลวา ซึ่งอายุ 52 ปีและเข้าแข่งขันในกีฬายิงปืน

**สรุปเหรียญรางวัล**

**โอลิมปิกฤดูร้อน**

**อ้างอิง**

**ดูเพิ่ม**
 ประเทศแองโกลาในพาราลิมปิก

**แหล่งข้อมูลอื่น**
  เว็บไซต์ทางการ

แองโกลา
ประเทศแอนทีกาและบาร์บิวดาในโอลิมปิก

ประเทศแอนทีกาและบาร์บิวดา เข้าแข่งขันกีฬาโอลิมปิกครั้งแรกในปี ค.ศ. 1976 ประเทศแอนทีกาและบาร์บิวดาไม่เคยได้รับเหรียญรางวัลในโอลิมปิกฤดูร้อน ไม่ได้เข้าร่วมแข่งขันเพียงโอลิมปิกฤดูร้อน 1980 ในกรุงมอสโก เมืองหลวงของประเทศรัสเซียเนื่องด้วยการเข้าร่วมในการคว่ำบาตรที่นำโดยชาวอเมริกัน และไม่เคยแข่งขันในโอลิมปิกฤดูหนาว
สมาคมโอลิมปิกแอนทีกาและบาร์บิวดาก่อตั้งขึ้นในปี พ.ศ. 2509 หลังจากการล่มสลายของสหพันธ์อินเดียตะวันตกในปี พ.ศ. 2505 และได้รับการยอมรับในปี พ.ศ. 2519

**สรุปเหรียญรางวัล**

**โอลิมปิกฤดูร้อน**

**อ้างอิง**

**ดูเพิ่ม**
 ประเทศแอนทีกาและบาร์บิวดาในพาราลิมปิก

**แหล่งข้อมูลอื่น**
  เว็บไซต์ทางการ

แอนทีกาและบาร์บิวดา
อารูบาในโอลิมปิก

อารูบา เข้าร่วมการแข่งขันกีฬาโอลิมปิกครั้งแรกในปี ค.ศ. 1988 และได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นเป็นต้นมา อารูบายังไม่ได้รับเหรียญโอลิมปิกใด ๆ
ระหว่างปี พ.ศ. 2495 ถึง 2527 นักกีฬาชาวอารูบันเข้าร่วมแข่งขันโดยเป็นส่วนหนึ่งของเนเธอร์แลนด์แอนทิลลิส ข้อตกลงนี้เปลี่ยนไปเมื่ออารูบากลายเป็นนิติบุคคลแยกตัว ("ดินแดน") จากราชอาณาจักรเนเธอร์แลนด์ในปี ค.ศ. 1986 คณะกรรมการโอลิมปิกอารูบาก่อตั้งขึ้นในปี ค.ศ. 1985 และได้รับการยอมรับในปี ค.ศ. 1986 ณ มกราคม ค.ศ. 2021 อารูบายังไม่ได้เข้าร่วมการแข่งขันกีฬาโอลิมปิกฤดูหนาวใด ๆ

**ลำดับเหตุการณ์การเข้าร่วม**

**สรุปเหรียญรางวัล**

**โอลิมปิกฤดูร้อน**

**อ้างอิง**

**ดูเพิ่ม**
 อารูบาในพาราลิมปิก

**แหล่งข้อมูลอื่น**
  เว็บไซต์ทางการ

อารูบา
ประติมากรรมจลดุล

ไฟล์:Calder-redmobile.jpg|thumb|400px |“ประติมากรรมจลดุล” โดย อเล็กซานเดอร์ คาลเดอร์
ประติมากรรมจลดุล
หรือ โมบายล์ (mobile) เป็นส่วนหนึ่งของจลนศิลป์ที่สร้างขึ้นเพื่อสร้างขึ้นเพื่อแสดงความมีดุลยภาพ องค์ประกอบของประติมากรรมจะประกอบวัตถุห้อยลงมาจากเส้นโลหะหลายเส้นที่ไขว้กันไปมา วัตถุที่ห้อยจะวางให้มีความสมดุลระหว่างกันซึ่งตัวเส้นลวดที่ใช้แขวนไขว้จะมีลักษณะตามแนวนอน เส้นแต่ละเส้นก็จะเป็นเพียงเส้นเดียวเพื่อให้มีอิสระในเคลื่อนไหวไปรอบ ๆ ได้

**อ้างอิง**

**ดูเพิ่ม **
 ประติมากรรม 

**แหล่งข้อมูลอื่น**
หมวดหมู่:การเคลื่อนที่
หมวดหมู่:ประติมากรรม
เจ้าหญิงนูร์ ปาห์ลาวี

เจ้าหญิงนูร์ ปาห์ลาวี (เปอร์เซีย:نور پهلوی) (ประสูติ 3 เมษายน ค.ศ. 1992-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง

**พระประวัติ**
เจ้าหญิงนูร์ ปาห์ลาวี ประสูติเมื่อวันที่ 3 เมษายน ค.ศ. 1992 ในสหรัฐอเมริกา เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน เนื่องจากพระราชวงศ์อิหร่าน ได้เสด็จลี้ภัยจากการเปลี่ยนแปลงระบอบการปกครองของประเทศอิหร่าน ที่เปลี่ยนเป็นสาธารณรัฐอิสลาม ใน ค.ศ. 1979 เจ้าหญิงนูร์จึงยังไม่เคยกลับไปยังดินแดนมาตุภูมิตั้งแต่แรกประสูติเลย เจ้าหญิงนูร์มีพระขนิษฐาด้วยกัน 2 พระองค์ คือ เจ้าหญิงอีมาน ปาห์ลาวี และเจ้าหญิงฟาราห์ ปาห์ลาวี ปัจจุบันเจ้าหญิงนูร์ทรงสำเร็จการศึกษาในปี ค.ศ. 2009 จากโรงเรียนมัธยมในรัฐแมริแลนด์ สหรัฐอเมริกา เจ้าหญิงสามารถรับสั่งเป็นภาษาเปอร์เซีย ภาษาฝรั่งเศส ภาษาอังกฤษ และภาษาอาหรับ

**ดูเพิ่ม**
 พระเจ้าชาห์ โมฮัมหมัด เรซา ปาห์ลาวี- จักรพรรดินีฟาราห์ ปาห์ลาวี- เจ้าชายเรซา ปาห์ลาวี มกุฎราชกุมารแห่งอิหร่าน

**อ้างอิง**


**แหล่งข้อมูลอื่น**
 หนังสือ "Winds of Change: The Future of Democracy in Iran" - หนังสือ "Gozashteh va Ayandeh" -  พระประวัติเจ้าหญิงยัสมินโดยสังเขป date=2006-07-15 
น
นูร์
น
ปาร์ตี้วิทยาศาสตร์ ตอน อโรคา ซายส์ ปาร์ตี้

ปาร์ตี้วิทยาศาสตร์ ตอน อโรคา ซายส์ ปาร์ตี้ หรือ ปาร์ตี้วิทยาศาสตร์ (AROKA SCI PARTY) เป็นรายการวาไรตี้เกมโชว์เพื่อสุขภาพ ซึ่งเป็นรายการที่นำเสนอเรื่องราวที่เกี่ยวกับโรคภัยไข้เจ็บต่าง ๆ ที่อาจเกิดขึ้นโดยไม่รู้ตัว ซึ่งเป็นรายการวาไรตี้โชว์จากประเทศญี่ปุ่น โดยมีชื่อว่า (Saijyuukeikoku! Takeshi no hontou wa Kowaikatei no igaku) มีชื่อเป็นภาษาอังกฤษว่า "Medical Horror Check Show"  ซึ่งเรียกห้องส่งของรายการว่า Black Hospital ผลิตขึ้นโดยบริษัท ทีวีอาซาฮี จำกัด ประเทศญี่ปุ่น ซึ่งถูกผลิตขึ้นให้ผู้คนหวาดกลัว (ต่อโรคที่เป็นแล้วจะมีลักษณะใด)
ในประเทศไทยได้รับลิขสิทธิ์รายการนี้มาผลิตในประเทศไทยโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลพญาไท นำมาออกอากาศอีกครั้งหนึ่งในวันเสาร์ที่ 2 มกราคม พ.ศ. 2553 เวลา 20.15 - 21.10 น.ทางสถานีวิทยุโทรทัศน์กองทัพบกช่อง 5และปรับเปลี่ยนรูปแบบและชื่อรายการเป็น ปาร์ตี้วิทยาศาสตร์ ตอน อโรคา ซายส์ ปาร์ตี้ แทน อโรคา ปาร์ตี้ และ ออกอากาศเป็นเทปสุดท้ายวันเสาร์ที่ 7 สิงหาคม พ.ศ. 2553

**ลักษณะรายการ**
เป็นรายการวาไรตี้เกมโชว์ที่ให้ความรู้เรื่องโรคภัยไข้เจ็บต่าง ๆ ในที่นี้จะมีคำถามซ่อนอยู่ โดยจะนำแขกรับเชิญมา 3 คนร่วมตอบคำถาม

**ประวัติการทำรายการ**
 ปี พ.ศ. 2553
** 2 มกราคม พ.ศ. 2553 กลับมาออกอากาศอีกครั้งทาง ททบ.5 ทุกวันเสาร์ 20.15 น.- 21.05 น. โดยใช้ชื่อว่า ปาร์ตี้วิทยาศาสตร์ ตอน อโรคา ซายส์ ปาร์ตี้

**รายชื่อตอนที่ออกอากาศ**

**รายละเอียดรายการ**

**ช่วงท้ายรายการ**
หลังจากนั้นในข้อที่ 6  จะมีแพทย์ผู้เชี่ยวชาญประจำโรคประจำสัปดาห์จากโรงพยาบาลพญาไท มาให้ความรู้พร้อมกับอธิบายโรคดังกล่าวโดยละเอียด และตอบคำถามของแขกรับเชิญต่าง ๆ ที่สงสัย เพื่อให้มีวิธีรักษาและป้องกันโรคดังกล่าวได้

**ดูเพิ่ม**
 อโรคา ปาร์ตี้

**แหล่งข้อมูลอื่น**
  รายการ "ปาร์ตี้วิทยาศาสตร์ ตอน อโรคา ซายส์ ปาร์ตี้" ของเวิร์กพอยท์fix-attempted=yes 
หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2553
หมวดหมู่:ควิซโชว์ไทยในคริสต์ทศวรรษ 2010
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2553